|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΔΗΜΟΣ ΚΟΡΙΝΘΙΩΝ | ΑΝΑΡΤΗΤΕΑ ΣΤΟ ΔΙΑΔΙΚΤΥΟ  Κόρινθος, 31/12/2020  Αρ. Πρωτ. 40019/2020 |

Ο ΔΗΜΑΡΧΟΣ ΚΟΡΙΝΘΙΩΝ

ΒΑΣΙΛΕΙΟΣ ΝΑΝΟΠΟΥΛΟΣ

Διακηρύττει ότι

Εκτίθεται σε συνοπτικό διαγωνισμό, με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, την ανάθεση εκτέλεσης της σύμβασης «Εκπόνηση οριστικής μελέτης και μελέτης εφαρμογής με τίτλο «Χρήση Ανανεώσιμων πηγών ενέργειας για τη θέρμανση του ανοικτού δημοτικού κολυμβητηρίου Κορίνθου και τη λειτουργία του κολυμβητηρίου με σχεδόν μηδενική ενεργειακή κατανάλωση», εκτιμώμενης αξίας €24.975,59 € (χωρίς Φ.Π.Α. 24 %) .

Με την αριθμ. 6587/4-7-2019 (ΑΔΑ: 6ΧΘΚ465ΧΙ8-0Δ8) Απόφαση, εντάχθηκε η Πράξη με τίτλο «Χρήση Ανανεώσιμων πηγών ενέργειας για τη θέρμανση του ανοικτού δημοτικού κολυμβητηρίου Κορίνθου - κολυμβητήριο σχεδόν μηδενικής ενεργειακής κατανάλωσης» στο Ε.Π. «Υποδομές Μεταφορών, Περιβάλλον και Αειφόρος Ανάπτυξη – ΕΣΠΑ 2014 -2020. Η Πράξη θα υλοποιηθεί με δύο υποέργα:

1 Προπαρασκευαστικό Υποέργο: «Εκπόνηση οριστικής μελέτης και μελέτης εφαρμογής» &

2. Το Κύριο Υποέργο «Χρήση Ανανεώσιμων πηγών ενέργειας για τη θέρμανση του ανοικτού δημοτικού κολυμβητηρίου Κορίνθου και τη λειτουργία του κολυμβητηρίου με σχεδόν μηδενική ενεργειακή κατανάλωση»

Το αντικείμενο της πράξης αφορά στην εφαρμογή βέλτιστων μέτρων και τεχνικών, που θα εξασφαλίσουν την ενεργειακά αποδοτική, περιβαλλοντικά ορθή και οικονομικά βιώσιμη λειτουργία του Ανοικτού Δημοτικού Κολυμβητηρίου Κορίνθου. Το ανοικτό δημοτικό κολυμβητήριο βρίσκεται εντός του χώρου του Δημοτικού Αθλητικού Κέντρου Κορίνθου και λειτουργεί καθ’ όλη τη διάρκεια του χρόνου και εξυπηρετεί όχι μόνο τους δημότες της Κορίνθου, αλλά και της ευρύτερης περιοχής.

Το προπαρασκευαστικό υποέργο «μελέτη της παρούσας» θα χρηματοδοτηθεί από Ίδιους πόρους του ΚΕΠΑΠ Δήμου Κορινθίων .

Ως ημερομηνία και ώρα λήξης της προθεσμίας υποβολής των προσφορών ορίζεται η 14/1/2021, ημέρα Πέμπτη και ώρα 10:00.

Ως ημερομηνία και ώρα αποσφράγισης των προσφορών ορίζεται η 14/1/2020, ημέρα Πέμπτη ώρα 10:00.

Προσφορές που υποβάλλονται εκπρόθεσμα απορρίπτονται ως μη κανονικές, κατά το άρθρο 3.5 του παρόντος.

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών που αναφέρονται στο άρθρο 12.1 της Αναλυτικής Διακήρυξης και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των σημείων γ) και δ) της παρ. 1 του άρθρου 77 του ν. 4412/2016. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών.

Όσον αφορά στην καταλληλότητα για την άσκηση της επαγγελματικής δραστηριότητας, οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών στις κατηγορίες μελετών του άρθρου 12.1 της αναλυτικής διακήρυξης. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016.

Όσον αφορά την οικονομική και χρηματοοικονομική επάρκεια, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών για την τελευταία τριετία (2019, 2018, 2017) ίσο ή μεγαλύτερο από το διπλάσιο της αξίας της παρούσας σύμβασης .

Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος ετήσιος κύκλος εργασιών του, για όσες διαχειριστικές χρήσεις δραστηριοποιείται, θα πρέπει να είναι μεγαλύτερος από το 100% του προϋπολογισμού της παρούσας σύμβασης.

Όσον αφορά στην τεχνική και επαγγελματική ικανότητα, οι οικονομικοί φορείς απαιτείται να διαθέτουν τους αναγκαίους ανθρώπινους και τεχνικούς πόρους και την εμπειρία για να εκτελέσουν τη παρούσα σύμβαση και ειδικότερα:

(α) ο οικονομικός φορέας θα πρέπει κατά τη διάρκεια της τελευταίας πενταετίας, να έχει εκτελέσει τουλάχιστον:

ένα (1) έργο ή μελέτη με τη μέθοδο της γεωθερμίας &

μία (1) μελέτη ενεργειακής αναβάθμισης κολυμβητηρίου &

μία (1) μελέτη βιοκλιματικού κολυμβητήριου

(β) ο οικονομικός φορέας πρέπει να διαθέτει στελεχιακό δυναμικό με εμπειρία σε αντίστοιχες κατηγορίες μελετών (με βάση τα οριζόμενα στα άρθρα 2, 3 & 25 του ΠΔ 71/2019 ), ως εξής::

* Για την κατηγορία μελέτης (9) Μηχανολογική μελέτη (περ. 15, παρ.3 άρθρο 2 του ν 4412/16),

1 στέλεχος τουλάχιστον 3ετούς εμπειρίας (άρθρο 2, παρ. 4γ και παρ. 6 άρθρου 3 και άρθρο 25 του ΠΔ 71/19)

* Για την κατηγορία μελέτης (14) Ενεργειακή μελέτη (περ. 15, παρ.3 άρθρο 2 του ν 4412/16),

1 στέλεχος τουλάχιστον 3ετούς εμπειρίας(άρθρο 2, παρ. 4α και παρ. 6 άρθρου 3 και άρθρο 25 του ΠΔ 71/19), το οποίο θα πρέπει να είναι και ενεργειακός επιθεωρητής κατηγορίας Γ (εγγεγραμμένος στο Μητρώο Ενεργειακών Επιθεωρητών του Υπουργείου Περιβάλλοντος και Ενέργειας) ώστε να μπορεί να εκδώσει και όλα τα απαιτούμενα ενεργειακά πιστοποιητικά

* Για την κατηγορία μελέτης (20) Γεωλογική, Γεωφυσική , Υδρογεωλογική Μελέτη (περ. 15, παρ.3 άρθρο 2 του ν 4412/16) 1 στέλεχος τουλάχιστον 3ετούς εμπειρίας(άρθρο 2, παρ. 4α και παρ. 6 άρθρου 3 και άρθρο 25 του ΠΔ 71/19), το οποίο θα κατέχει μεταπτυχιακό ή διδακτορικό στα Γεωθερμικά Συστήματα και Εγκαταστάσεις Γεωθερμίας και με εμπειρία μελέτης και κατασκευής σε Γεωθερμικά Συστήματα

Σε περίπτωση ένωσης προσώπων / κοινοπραξία, οι ανωτέρω απαιτήσεις τεχνικής και επαγγελματικής ικανότητας θα πρέπει να καλύπτονται αθροιστικά από τα μέλη της ένωσης.

Οι οικονομικοί φορείς απαιτείται επίσης να διαθέτουν πρότυπο διασφάλισης ποιότητας εν ισχύ ISO 9001:2008 ή ισοδύναμο και ενεργειακής διαχείρισης ISO 50001:2011 ή ισοδύναμο για μελέτη, επίβλεψη και υπηρεσίες συμβούλου ενεργειακών και ηλεκτρομηχανολογικών έργων.

Σε περίπτωση ένωσης προσώπων / κοινοπραξία, οι ανωτέρω απαιτήσεις θα πρέπει να καλύπτονται αθροιστικά από τα μέλη της ένωσης.

Για την συμμετοχή στον διαγωνισμό δεν απαιτείται η κατάθεση από τους συμμετέχοντες οικονομικούς φορείς εγγυητικής επιστολής συμμετοχής.

Πληροφορίες παρέχονται κατά τις εργάσιμες ημέρες και ώρες από τη Δ/νση Τεχνικών Υπηρεσιών και Πολεοδομίας του Δήμου Κορινθίων, Δ/νση: Δημοκρατίας 1, Κόρινθος, ΤΚ 20131, αρμόδιος υπάλληλος: Αλεξάνδρα Αρτοποιάδου, τηλ. 27413-62804 Fax. 27413- 62830, e-mail: a.artopoiadou@korinthos.gr

Ο Δήμαρχος Κορινθίων

Βασίλειος Νανόπουλος